52. schôdza NR SR - 2.deň - B. popoludní
Dátum: 2026-05-27
Poslanec: Viskupič, Marián 
Druh vystúpenia: Vystúpenie v rozprave

Vážim tam, vážený pán predsedajúci. Ctené kolegyne, kolegovia. No, máme tu návrh zákona, ktorý teda v tom prvom kroku oproti danému aktuálnemu stavu trochu pomôže ťažko skúšaným živnostníkom. Po nejakej stránke sa to dá povedať, že dobre. Ale povedzme si ten príbeh celý. Tak v podstate je to jedno z ďalších priznaní, lebo v poslednej dobe tých priznaní o tom, že vládna, hospodárska, ekonomická, ale aj konsolidačná politika zlyhala, je viacero. No, tu je jeden z nich, kde aj pani predkladateľka píše teda, a aj dnes to povedala, že jednoducho ten mikroodvod je skutočne tak vysoký, že to niekomu môže byť viac ako tie jeho príjmy z toho mikropodnikania alebo rovný, alebo to je jedno, keď je to aj polovica, aj tak je to celé zlé, hej? Takže, po jednej stránke som rád, že teda ste schopní aspoň do nejakej miery opravovať chyby. Chyby sa robia, kto robí, robí aj chyby. Len toto je taká veľmi malá a nedostatočná oprava, pretože doteraz to bolo, aby sme si povedali, že tí mikroživnostníci do rádov asi 9 500 € plus mínus, nechytajte ma za desatinné miesto, neplatili žiadne sociálne odvody. Jednoducho boli to mikroživnostníci a takto to bolo správne. Normálne takto to bolo správne. Tá zmena, ktorú ste prijali ako v konsolidácii, bolo, že teda budú platiť všetci a že teda tam vznikne tých 131 € mesačne sociálneho odvodu plus nejakých 56 € zdravotného. No jednoducho 131 mesačne, ročne je to asi 1 560, nejak tak, proste takto. No. A teda to ste vlastne teraz zmenili do stavu, že tí živnostníci do necelých 3 000 € tento mikroodvod platiť nebudú. Ale ešte raz, ten pôvodný stav bol, že ho neplatili živnostníci do 9 a pol tisíc € to bolo správne, čiže tešiť sa, že teda aspoň tým úplne najmenším sa uľavilo, alebo plakať, že teda stále ešte vlastne tí živnostníci majú takúto drakonickú platbu. Lebo tých skutočne tých 3 000 € to nič nerieši. To nič nerieši. To je stále vlastne treba si uvedomiť, že každá takáto príjmová hranica, budem hovoriť stále tých 3 000 €, tak to znamená v tomto kroku, že či pri príjme 3 001 budete platiť tých necelých 1 600 odvodov, alebo nebudete. Ja sa teraz pýtam, ktorý živnostník bude teda priznávať takýto príjem? Ktorý, keď do tých 2 800 dobre, alebo do tých 3 000 dobre, nebude platiť, ale potom už bude. Čo týmto hovoríme tým živnostníkom? Jednoducho, čo, podvádzajte? Robte len do tých 2 800 a potom už nepriznávajte. Aký má toto zmysel, kolegovia? Aký má toto zmysel? Keď ste to chceli opraviť, tak to bolo treba zrušiť do pôvodného stavu, akého to bolo. Ani to by sa ešte stále nedalo nazvať prorastové opatrenie, pretože za prorastovým opatrením ja by som čakal, že sa situácia oproti minulosti zlepší, nie? Tak to by mohlo byť prorastové opatrenie, čiže keby ste to zrušili celé. Tak sme tam, kde sme boli a nehrozí exodus živnostníkov, nehrozí prechod na jednoosobové eseročky, nehrozí prechod do ilegality, nehrozí prechod do úplného dôchodku. Jednoducho bolo by to v pohode. Toto by bolo, kolegovia, správne riešenie ešte. Ale to podľa mňa môžete spraviť. A toto by bolo dobré, pretože, keď ste to takto nastavili, tak podľa mňa ani tie body u tých živnostníkov aj tak nezískate, pretože to skutočne nerieši veci. A keby ste to teda aspoň celé zrušili, tak aspoň nejaký zmysel by to dávalo. Stále si treba uvedomiť, že ani ten živnostník do tých 9 500 ročného obratu, to nebol živnostník, ktorý sa tým živil. Z 9 500 obratu sa na zdravie. Z 9 500 sa jednoducho nedá vyžiť. To všetko sú živnosti a teraz poďme sa baviť o tom, že je to dôchodca na dôchodku, ktorý napríklad upratuje ten svoj vchod pre tú správcovskú spoločnosť. To je, ja neviem, kľudne dôchodca, ktorý robí nejakého znalca v nejakom špecifickom odbore pre súd. Alebo to je súdny prekladateľ možno zo sýrčiny alebo z nejakého proste jazyka, ktorý nie je veľký, veľmi proste častý. Alebo sú to ľudia, ktorí normálne platia sociálne a zdravotné poistenie, lebo sú niekde zamestnanci, ale do toho si doma robia lekváry, len to robia teda trošku vo väčšom, ako hovorí minister financií, alebo teda akokoľvek si vlastne privyrábajú niečím. Čímkoľvek, niečím. Sú normálne, ešte raz, sú zamestnaní, platia sociálne poistenie, zdravotné poistenie, všetky ostatné odvody, platia dane, ale popritom majú malú živnosť, kde si jednoducho pomáhali. Ale zároveň všetky tieto živnosti, to sú tie veci, ktoré by nikto iný nedokázal za tie peniaze robiť. To sú skutočne veci, ktoré držia tú spoločnosť a tú ekonomiku funkčnú. Skutočne sú to veci, ktoré nakoniec aj umožňujú, aby veci boli lacnejšie. Pretože len ten dôchodca si povie, že veď si umývam aj svoj vchod a ešte mám za to nejaké peniaze, tak to proste bude robiť za proste malé peniaze. Akákoľvek firma, keď tam nabehne potom už väčšia, proste tak tá už to bude robiť samozrejme drahšie a ľudia budú platiť viacej. Toto sú aj študenti, ktorí chodia do školy, ale otvorili si tú živnosť a skúšajú to svoje podnikanie na svoje meno, na svoju zodpovednosť. Darí sa im, nedarí sa im, skúšajú cez internet niečo predávať. No akokoľvek, hej? Toto sú všetko veci, ktoré dávali zmysel, ale nie, že nám opozícii. To dávalo zmysel aj vám v koalícii. To dávalo zmysel celej spoločnosti. Fakt nerozumiem, že prečo zrovna takáto morová rana má prísť zrovna na tých najmenších živnostníkov. Na tých, ktorí si ten svoj príjem a tie svoje peniaze, čo z toho zarobia, neodnesú nikam na Maltu, na Cyprus, ja neviem kamkoľvek. Tie peniaze skončia tuná v ekonomike. Tí dôchodcovia pošlú tie peniaze svojim vnukom alebo im za to kúpia niečo. Tí študenti si za to kúpia veci, ktoré potrebujú. Skutočne nerozumiem, nerozumiem, prečo sa toto za prvé stalo. A za druhé, teda, keď ste už pochopili, čo ešte raz skutočne oceňujem, kolegovia, že ste pochopili, že ste urobili chybu, že prečo sa tá chyba teda neopravila nejak zmysluplne. Pretože toto je skutočne len kozmetická úprava a úprava, ktorá nepomôže, a úprava, a to je na tomto najsmutnejšie, úprava, ktorá ešte viac motivuje ľudí, aby klamali. Aby optimalizovali, aby to robili na šedo, aby to nepriznávali, alebo aj aby len nerobili, lebo už im vychádza 2 800 € a už keby zarobili to dodatočné euro, tak zaplatia 1 500 € odvody. Kolegovia, všetky tieto hranice sú takto nezmyselné, hej? Nemôžete nastaviť, že dobre, do 3 000 € nič a do 3 001 € už máte 1 600 € odvod. Toto nie je správne. A to, že máme šedú ekonomiku, veď ja zasa nebudem tu hovoriť, že je opozičný poslanec. Použijem, myslím, že včerajšie slová premiéra Slovenskej republiky. Veľkosť šedej ekonomiky na Slovensku je 17 miliárd. Včera premiér tvrdil, že nielen že on, ale nikto z vás nedostane bloček u kaderníka alebo teda holiča. No, preto. Presne preto, lebo tie podmienky sú tak nastavené, že keď chcú prežiť, tak ich ten systém v podstate núti klamať. Pri normálnych, zmysluplných, férových pravidlách, ja si myslím, že tá vôľa platiť dane, tá vôľa obchádzať systém, tá vôľa optimalizovať by bola podstatne menšia, podstatne menšia. Nastavené je, že keď chcú prežiť, a tak ich ten systém v podstate núti klamať. Pri normálnych zmysluplných férových pravidlách, ja si myslím, že tá vôľa platiť dane, tá vôľa obchádzať systém, tá vôľa optimalizovať by bola podstatne menšia. Podstatne menšia. Len ale nemôžete sa, nemôžete sa čudovať, že to proste robia tie kaderníčky. Zasa budem stále používať slová pána premiéra, že, že sa to deje, keď tie pravidlá sú takéto. Kolegovia, vy máte tie opraty v rukách. Tu stačilo normálne napísať proste, že to treba zrušiť a nechať to tak, ako to bolo, alebo teda tam dať tú výnimku do, nie 10,5-násobku, či, ak je to tam, ale do 30,5-násobku a bolo by to, bolo by to tak, ako to bolo predtým. To je inak jedno číslo, ktoré, ktoré viete zmeniť ešte v tejto rozprave. A bude to z malej nezmyselnej úpravy úprava, ktorá bude znesiteľná, ktorá tú chybu skutočne odstráni. Fakt, kolegovia, porozmýšľaj, porozmýšľajte. Nie sú tí malí živnostníci tí, na ktorých majú cieliť takéto, takéto proste nezmyselné morové rany. Všetkým nás, nás nám tí živnostníci budú chýbať. A len tak medzi rečou, 60 000 živnostníkov proste skončilo živnosť. 60 000 na Slovensku, keď to zoberiem cez celé firmy na Slovensku -3 % firiem, v Čechách +3 % firiem. Jednoducho, to sú, to sú všetko veci, ktoré vo finále nám škodia. Len ekonomický subjekt, ktorý podniká, pracuje, zarába a áno, má aj zisk, len ten dokáže vo finále pomôcť aj tým verejným financiám. Keď tí, keď tí mladí ľudia odídu do zahraničia, no tak budú platiť v zahraničí dane. Keď tí dôchodcovia povedia, že mne sa už nechce behať s tým kýbľom a mopom, že už nech to robí nejaká firma. No, proste zasa len z toho nebude mať vo finále štát nič, len ten dôchodca už bude žiť len z toho dôchodku, no. Tak toľko som chcel. Skúste, kolegovci, porozmýšľať ešte, či tam nezmeniť teraz v druhom čítaní to číslo a nezvýšiť tú hranicu na tých cca 9 500 tak, aby to bola tá hranica toho mikroživnostníka, ktorý neplatí tento mikroodvod. Ďakujem pekne za pozornosť. Reagovať bude s faktickou poznámkou pani poslankyňa Luščíková.